آمریکا هاوا و کوسموس آژانسی‌نین (ناسا) اؤته سیاره کشف اویدوسو TESS، دونیا‌دان 35 ایشیق ایلی مسافه‌ده موشاهیده ائدیلن ایندییه قدرکی ان کیچیک سیاره‌نی کشف ائتدی.
The Astronomical Journal درگیسینده نشر اولونان مقاله‌ده، L 98-59B اولا‌راق آدلان‌دیریلان یئنی گزه‌گن‌ین، ناسانین دیگر سیاره کشف اویدوسوTESS-ین ایندییه قدر کشف ائتدیگی ان کیچیک سیاره اولدوغو بیلدیریلدی.
مقاله‌ده، L 98-59Bنین TESS-ین کشف ائتدیگی 3 یئنی سیاره‌دن بیری اولدوغونون بیلدیریرکن، سیاره‌ین دونیا‌دان کیچیک مارس‌دان بؤیوک کوتله‌یه مالیک اولدوغو قئید ائدیلیب.
سیاره‌یه، دونیا‌دان 35 میلیون ایشیق ایلی اوزاق‌لیقدا L 98-59 اولدوز سیستمی‌نین یانیندا یئر آلماسی سببیله L 98-59B آدی‌نین وئریلدیگی قئید اولونوب.
گونش سیستمی خاریجینده کشف ائدیلن ان کیچیک سیاره ایسه هله ده کپلر کوسمیک تلسکوپو طرفین‌دن معین ائدیلن Kepler-37-b اولماغی داوام ائتدیریر.
ناسا اؤتن ایلین اوکتوبر آییندا، یاناجاغی قورتاران کپلرین، درین کوسموس‌داکی 9 ایللیک کشف یولجولوغونون آردین‌دان علم عملیات‌لاری‌نین سونونا گلدیگینی آچیقلامیشدی.
TESS اویدوسو، ناسا طرفین‌دن 18 سپتامبر 2018ده SpaceX اوره‌تیمی فالکون 9 مشکی ایله  ایله کوسموسا بوراخیلمیشدی. اویدو‌نون، 2 ایل داوام ائده‌جک کشفیات فعالیتی بویو گونش سیستمی خاریجین‌دکی یاخین اولدوز سیستم‌لرین‌دکی دیگر سیاره‌لره دایر دلیل‌لر آختارماسی پلانلاشدیریلیر.
TESS، دیگر سیاره‌لری "کئچیش" دئییلن بیر موقعیتده معین ائتمه‌یه چالیشیر. "کئچیش"، بیر باشقا سیاره‌نین اوربیتین‌دکی اولدوزون قارشی‌سین‌دان کئچدیگی آنی تصویر ائدیر. علم آدام‌لاری بو آندا اولدوزون کامرا‌لارا عکس اولونان پارلاقلیغیندا اولان آزالمانی گوده‌رک، ایشیغین سالیم و امیلمه میقدارلارینی اؤلچه‌رک سؤز قونوسو سیاره‌لرین کوتله‌سینی، اؤز کوتله‌سینی و آتموسفر کومپوزیسیونونو بلیرله‌یه‌یه بیلیر.
